वैश्विक तापमान परिवर्तन +1.80 डिग्री सेल्सियस
इस सदी में विलुप्त हुई प्रजातियाँ +4,11,227
एक्स्ट्रैपलेशन्स
मुझे अंत के बारे में बताओ।
अंत?
यह चक्र कहाँ ख़त्म होता है?
यह हमेशा अभी ख़त्म और अभी शुरू हो रहा होता है।
जब तक दुनिया हमें अनुमति देती है तब तक हम जीते और मरते हैं।
दिन आते हैं
और फिर गुज़र जाते हैं।
हमारे मरने तक वर्तमान अगला बनता रहता है।
और जो लिया गया है उसे लौटा देते हैं।
क्या तुम यही जानना चाहती थी?
मैं सब कुछ जानना चाहती हूँ।
ऐ, मेरे शेर।
तुम टीवी चालू करके सो गए।
नानी मुझे एक कहानी सुना रही थीं। जिसमें उड़ने वाले हाथी हैं।
पर... वे सच में कभी नहीं उड़ सकते हैं।
है न?
हाँ, बेटा, उनकी सूंड हुआ करती थी न कि पंख।
तुम तो जानते हो। मैंने तुम्हें तस्वीरें दिखाई हैं।
चलो, दोस्त। चलें।
उम्मीद करता हूँ कि आज एक और नारंगी दिन न हो।
आज 17 अगस्त, 2046 है।
सूरज ढलने तक कैली, कोलंबिया के लिए नारंगी चेतावनी प्रभावी।
बाहर कम से कम जाएँ।
कोलंबिया
इस सीज़न में यहाँ एक भी हम्पबैक नहीं आई है।
ऐसा लगता है कि मैं किसी पुराने, उजाड़ घर में चल रहा हूँ,
चिल्लाकर पूछ रहा हूँ कि घर में कोई है क्या।
अगर वे वहाँ हैं तो वे संपर्क नहीं करना चाहती हैं।
अब मैं उस बारे में सोच रहा हूँ तो उससे मुझे तुम्हारी याद आती है।
मैंने देखा कि किनारे पर मरने की एक और घटना घटी।
फ़ेयरवेल स्पिट पर तीन प्राणी। इस पर तुम्हारा कोई विचार है कि ऐसा क्यों हुआ होगा?
दुनिया बर्बाद हो रही है,
केवल उस वजह से एक स्वस्थ, ख़ूबसूरत जानवर अपनी इकलौती ज़िंदगी क्यों ख़त्म करना चाहेगा?
- मुझे नहीं पता। तुम मुझे बताओ। - ठीक है, मार्को।
शायद तुम्हें फ़ोन करना अच्छा विचार नहीं था।
ठीक है। तुम प्रतिद्वंद्वी के लिए काम करती हो, बेक।
तकनीकी रूप से, जो तुम माँग रही हो वह कॉर्पोरेट जासूसी है
न कि पेशेवर शिष्टाचार।
टुमॉरोज़ू, हैकर्स और जासूसों
और प्रतिद्वंद्वी के पुराने प्रेमियों से डरता है
जो जानकारी माँगते हैं।
मुझे यकीन है तुम भी उन सभी गोपनीयता समझौतों पर दस्तख़त करती हो जिन पर मैं करता हूँ।
दुनिया में जानवर और समय ख़त्म हो रहे हैं।
अभाव मूल्य के बराबर है।
जानकारी साझा करने का यह और बड़ा कारण है।
अगर मैं किसी जानकारी पर काम कर रहा होता, मैं तुम्हें बता देता।
मुझे यक़ीन है तुम भी मेरे लिए वैसा ही करोगी।
तुम करोगी, है न?
मेरे पास एक थी।
पिछले हफ़्ते ही। और फिर उससे कोई संपर्क नहीं हुआ।
कई दिनों तक कुछ नहीं। अब मैंने उसे खो दिया है।
ज़्यादातर दिनों पर समंदर का तापमान 32 से ऊपर होता है।
क्रिल ख़त्म हो गई है, लगभग।
बस, खाद्य स्तंभ ढह रहा है।
अगर वह वापस न आई, तो वे लोग हमारा काम बंद कर देंगे।
ख़ैर, उम्मीद करता हूँ, बेक। उम्मीद करता हूँ कि वह वापस आ जाए।
यह जानकर अच्छा लगा कि कम से कम एक तो वहाँ मौजूद है।
तुम संपर्क में रहना।
गर्मी और हवा की गुणवत्ता के अलावा,
भावनात्मक तनाव को गर्मी के दिल से संबंधित
हृदय संबंधी घटनाओं को ट्रिगर करने के लिए जाना जाता है।
मैं जानती हूँ।
चार मौतों को थर्मल कार्डियोमायोपैथी से जोड़ा गया है,
जिसे आमतौर पर "गर्मी का दिल" कहा जाता है, वर्तमान अत्यधिक गर्मी की घटना के दौरान...
पेट पैट्रोल स्वास्थ्य मॉनिटर बंद हो रहा है।
ठीक है, मैं चाहती हूँ कि तुम वहाँ सुरक्षित रहो और तुम जानते हो तुम्हें क्या करना है।
- माँ... - इस पिन को नीला रखना है...
जानता हूँ। यह करना मेरा काम है।
और अगर यह हो जाए पीला?
- मुझे ख़ुद को शांत करना होगा। - और अगर यह लाल हो जाए?
- मुझे ख़ुशी वाली चीज़ें सोचनी होंगी। - सही कहा।
ठीक है।
रेबेक्का शिअरर, पुरालेखपाल।
कर्मचारी, मेनाजरी2100। स्वागत है। गंतव्य चुनिए।
फ़ील्ड साइट, बाहिया मालागा।
पिछला संपर्क पुरालेख सेशन 005 चलाओ।
मैं एक माँ हूँ। क्या तुम हो?
चार बार।
और आख़िरी बार माँ कब बनी थी?
अभी से पाँच चक्र पहले वह इस दुनिया में आया था।
उसमें समझ नहीं थी पर चाहत भरपूर थी।
वह मेरे पास रहता था।
मैं उसे हमेशा दूध पिलाती रहती थी।
वह, मेरे लिए, उद्देश्य था।
तुम्हें कैसे पता था कि क्या करना है?
मेरी माँ ने मेरे लिए यह किया था।
उन्होंने मुझे मार्ग और समस्या सिखाए थे।
- मॉर्निंग, एज़रा। - मॉर्निंग।
आज तुम कैसे हो?
और तुम जानते हो आज किस तरह का दिन है, है न?
हाँ, नारंगी।
तो, बाहर 15 मिनट से ज़्यादा नहीं।
आग अभी भी जलने के कारण हवा की गुणवत्ता अच्छी नहीं है।
और इसका मतलब है कि तुम्हारे दिल को जितना हो सके उतना ऑक्सीजन चाहिए।
चलो, इस पिन को नीला रखते हैं।
अब तुम्हारा बच्चा कहाँ है?
वह मेरी आवाज़ की ध्वनि से कहीं आगे चला गया।
फिर वह और आगे चला गया।
मैंने उसके लौटने की दूरी पूछी।
वह खो गया और मर गया।
- तुमने नहीं देखा। - मैंने देखा था।
हो ही नहीं सकता!
वे, जैसे, हज़ारों सालों से अस्तित्व में नहीं हैं।
जैसे, जब से डायनोसॉर नहीं हैं।
- उन्होंने किसी डायनोसॉर से तुम्हारा परिचय करवाया? - यह वाला असली है।
मेरी माँ ने उसे देखा था। वह यही काम करती हैं। वह आख़िरी बची प्रजातियों पर शोध करती हैं।
मेरे पिछवाड़े से चीता निकलता देखना चाहते हो?
- तुम्हारी समस्या क्या है? - तुम्हें सावधान रहना चाहिए, एज़रा।
हाँ, झूठे। लाल का मतलब तुम गए काम से।
मेरी माँ उस चीते को जानती थीं! वह जानती थीं!
रेबेक्का! गुड मॉर्निंग!
मुझे नहीं पता था कि तुम लौट आई हो।
कॉर्पोरेट वाले घबरा रहे हैं।
हम यहाँ बहुत समय और पैसा ख़र्च कर रहे हैं।
कोई अंदाज़ा कि क्या चल रहा है?
ख़ैर, पता है, यह बहुत अच्छा चल रहा था। वह अच्छी प्रतिक्रिया दे रही थी।
पर, पता है,
लगता है पिछले कुछ दिनों से हमने पूरी तरह से संपर्क खो दिया है।
मैं सोच रही हूँ कि क्या यहाँ भी विरुंगा की तरह प्रतिस्पर्धा के मुद्दे हैं।
तुम्हें मुझे बताना होगा कि क्या मुझे वकीलों को शामिल करना चाहिए।
अगर टुमॉरोज़ू तुम्हारे काम में दख़ल दे रहा हो...
यह सिर्फ़ परिवेश शोर, खनन गतिविधि के कारण है। वहाँ नीचे ज़्यादा आवाज़ हो रही है।
तो, पता है, आज मैं आवृत्तियों को बदल दूँगी।
देखते हैं उससे मदद हो तो।
हम निश्चित रूप से इसे जल्दी निपटाना चाहते हैं। हमारे पास समय ख़त्म हो रहा है।
ख़ैर, अगर व्हेल आती है तो मैं उसे बता दूँगी।
पिछला संपर्क चलाओ। 12 अगस्त। सुबह।
मेरी माँ ने मुझे जो रास्ता दिखाया था उसका अनुसरण करना मुश्किल होता जा रहा है।
क्या तुम्हारे लिए भी ऐसा ही है?
प्ले करना बंद करो।
तुम कहाँ हो?
भाषा माइक्रोफ़ोन खोलो। प्लेबैक चालू करो।
प्रसारण की समय और तारीख लिखो।
माह्लर, सिम्फ़नी 10, अडाजियो का चुनाव करो।
पिछली बार तुमने मुझसे मेरी माँ के बारे में पूछा था।
उनका नाम ईव था।
जब मैं तुमसे बात करती हूँ तो उनकी आवाज़ सुनती हूँ।
तुम्हारी आवाज़ उनकी जैसी सुनाई पड़ती है।
एक बूढ़ी औरत जिसे बर्कशायर्स की एक झील में
नाव में बैठना और सूरज ढलने के समय बर्बन पीना पसंद था।
ऐसा नहीं है कि तुम्हें पता है इन सब का क्या मतलब है।
वह कहा करती थीं कि जब भी मुझे उदास या अकेला महसूस हो,
मैं गुस्ताव माह्लर को दूसरे समय से मेरे साथ
बातचीत करते हुए कल्पना कर सकती हूँ।
इसे लिखते समय माह्लर का दिल टूट रहा था।
इसके एक साल पहले उनकी बेटी स्कार्लेट ज्वर से मर गई थी।
ज़िंदगी के थपेड़ों ने उन्हें ऐसा संगीत बनाने पर मजबूर कर दिया।
माह्लर कभी इसे बजाते हुए सुन पाते उससे पहले ही चल बसे।
यह पूरा भी नहीं हुआ था।
मेरी माँ मुझसे कहती थी
कि मैं इसे अपने मन में पूरा करूँ।
मैं सच में चाहती हूँ कि तुम वापस आ जाओ।
धत्।
साल 2037 की गर्मियों में, हर जगह आग लगी हुई थी।
मेरी दूसरी तिमाही में लगातार 30 अत्यधिक गर्मी के दिन थे।
मैंने गर्मी से बचने की कोशिश की। बिजली जाती रहती थी, तो...
क्या यह अपनी हालत की गंभीरता को समझता है?
आपने इसे बताया है?
क्या वह समझता है कि वह धूप से मर सकता है?
नहीं, उसे यह बताने के लिए अभी तक शब्द नहीं ढूँढ पाई हूँ।
वह जानता है कि उसका गर्मी का दिल है।
वह जानता है कि अत्यधिक गर्मी का दिन क्या होता है और कि उसे उससे बचकर रहना है।
वह उन्हें "अत्यधिक गर्मी" के बजाय "खाली दिल वाले दिन" कहता है,
तो, हाँ, वह समझता है कि उसे संभलकर रहने की ज़रूरत है।
क्या यही हुआ था? उसने बाहर ज़्यादा समय बिताया था?
नहीं, वह बाहर नहीं था।
पता चला है कि कुछ बड़े लड़के उसे किसी चीज़ के बारे में चिढ़ा रहे थे
और उस कारण से उसे गुस्सा आ गया।
जिससे यह घटना हुई।
जब मैं वहाँ पहुँची तो इसके साथ एक छोटी लड़की थी।
उसका भी गर्मी का दिल है।
भविष्य हमें जहाँ भी ले जाए, हम जानते हैं कि हम वहाँ साथ जा रहे हैं।
इसीलिए ऐल्फ़ा एकीकृत चिकित्सा विज्ञान आपको नवीनतम खाने लायक दवाइ...
क्या पापा का गर्मी का दिल था और उनसे मुझे यह मिला?
नहीं, बेटा।
तुम्हारे पापा का जन्म 1999 में हुआ था और उस समय किसी का गर्मी का दिल नहीं होता था।
तुम्हारे पापा से तुम्हें महान, बड़ा दिल मिला है।
और उसी महान, बड़े दिल के कारण
वह मनीला में थे जब तूफ़ान आया था।
दुनिया ने तुम्हें बीमार किया क्योंकि हमने दुनिया को बीमार किया।
पर अब हम तुम्हें बेहतर बनाएँगे।
स्कूल में एक लड़की है जिसने कहा
कि जिनका गर्मी का दिल होता है वे केवल 30 साल जीते हैं।
तो, चूँकि अगले साल मैं 10 साल का हो जाऊँगा,
इसका मतलब मेरे पास दो और 10-साल की ज़िंदगियाँ बची हैं।
ख़ैर, मैं ऐसा नहीं मानती।
मेरा मानना है कि तुम्हारे पास जीने के लिए कई सारी 10-साल की ज़िंदगियाँ होंगी।
शायद तुम बिल्ली की तरह हो। तुम्हारे पास नौ ज़िंदगियाँ होंगी।
- वह हो गए 90 साल। - हाँ।
और शर्त लगा लो कि जब तक तुम 30 साल के होओगे,
तब तक तुम्हारे लिए कोई एकदम नया दिल इजाद कर चुका होगा।
सर्दीकीठंड में स्वागत है,
गर्मी से संबंधित बीमारियों के लिए सबसे अच्छी इमर्सिव थेरेपी।
सर्दीकीठंड हिममानव बनाइए
चलो भी, रेफ़। मैं क्यों नहीं खेल सकता?
माफ़ करना, दोस्त।
लगता है कि आज स्कूल में तुम्हारे साथ घटना घटी।
पर मैं खेलना चाहता हूँ। सर्दीकीठंड बेकार है।
कभी-कभी जो चीज़ें हमें बचाती हैं वे मज़ेदार नहीं होतीं।
पर तुम्हारी दोस्त लोला यहाँ है।
दोस्तों को ढूँढने के लिए दबाइए
तुम मदद करना चाहते हो, एज़रा? मुझे इसकी आँखों के लिए बटन मिल गए।
मेरी माँ कहती हैं तुम ग़लत हो।
उनका कहना है कि वे लोग हम दोनों के लिए नए दिल बनाने वाले हैं।
और कि मैं 90 साल तक जिऊँगा।
यह मेनाजरी2100 का सुरक्षित लिंक है।
रेबेक्का शिअरर, एचडब्ल्यू1998एफ़ के लिए पुरालेखपाल।
संचार इंटरफ़ेस में आगे जो भी होता है
वह मेनाजरी2100 की संपत्ति है।
आज 18 अगस्त, 2046 है। तीन, दो, एक।
अगर तुम सुन रही हो तो प्लीज़ जवाब दो।
चलो भी।
अगर तुम मुझे अब भी सुन सकती हो, तो प्लीज़ जवाब दो।
मैंने कल रात एक और को सुना।
वह नर कहाँ है?
अगर वहाँ कोई नर है, तो उसे ढूँढने में मैं तुम्हारी मदद करूँगी।
मैं फिर से माँ बनना चाहती हूँ।
इस जगह में, इस वर्तमान में।
क्या उसके लिए पर्याप्त खाना है?
अगर वह यहाँ है, तो ज़रूर होगा।
ज़रूर होगा...
आवाज़ को शब्दकोश इंटरफ़ेस पर जोड़ो।
तुम मेरी आवाज़ें क्यों निकालती हो? इतने समय के बाद भी।
मैं तुम्हारी प्रजाति को अपनी पूरी ज़िंदगी से देखती आ रही हूँ।
मुझे तुम्हें लेकर जिज्ञासा थी।
तुम जानती हो जिज्ञासा क्या होती है?
क्या मैंने तुम्हें वहाँ देखा है जहाँ आसमान शुरू होता है?
- क्या तुम्हारी वजह से हम में से कुछ मर गए? - नहीं।
नहीं, मैं तुम्हें कभी नुकसान नहीं पहुँचाऊँगी।
मैं तुमसे सीखना चाहती हूँ।
तुम देखती आ रही हो। तुम जानती हो हम कैसे हैं।
तुम मुझे बता सकती हो कि तुम क्या ढूँढ रही हो?
हम, जो हमारे जैसे हैं, हम दुनिया को साझा करते हैं।
जो भी मौजूद है वह सब।
जब वह सब कम हो जाता है, तो हम भी कम हो जाते हैं।
क्या तुम्हारे लिए भी ऐसा ही है?
हमारे बच्चे जीते और मरते नहीं हैं।
वे हमें छोड़कर दूर चले जाते हैं।
हम उन्हें गायब होते हुए देखते हैं।
मेरे सारे बच्चे उसी तरह से चले गए।
मैं तुम्हारे लिए खाना ढूँढूँगी।
मुझे उसे ढूँढना होगा। वह जानता है...
शब्दकोश इंटरफेस पर जोड़ो।
अगर उसे खाने को कुछ न मिला, तो हम उसे फिर से खो सकते हैं। और नर को भी।
अगर उसे बनाए रखने के लिए हम उसे खाना दें तो?
वयस्क हम्पबैक को एक दिन में लगभग 1350 किलोग्राम खाना चाहिए होता है।
- मुख्य रूप से क्रिल, लेकिन... - मुझे नहीं पता था।
हाँ, इस विकास के बारे में हमें आंतरिक रूप से बात करने की ज़रूरत होगी।
ख़ैर, अच्छी ख़बर यह है कि वह प्रजनन करना चाहती है
जो उसके प्रवासी चक्र का हिस्सा है,
इसलिए अगर नर व्हेल, पता है, ताक़तवर हो तो हम उसके उस व्यवहार को
वाक़ई देख सकते हैं।
वह हमारे द्वारा विकसित किए जाने वाले हर हम्पबैक की प्रोटोटाइप बनेगी।
- बहुत अच्छा काम किया, बेक्का। - धन्यवाद।
खाना?
- वह पेचीदा है। - हाँ?
मतलब, जनता की नज़रों में कंपनी बुरी लगेगी अगर हम अच्छी गुणवत्ता का प्रोटीन
जानवरों को खिला दें।
एशिया में कमबख़्त अकाल पड़ा हुआ है।
वहाँ लोग मर रहे हैं
और हम मानव-गुणवत्ता का पोषण एक व्हेल को खिला देंगे
ताकि वह हमसे खाने और सेक्स करने के बारे में बात करे।
जन-संपर्क के लिए यह बहुत बुरा है।
ठीक है, ठीक है। मैं समझ गई।
सतह का तापमान बढ़ गया है। अम्लीकरण बढ़ गया है।
खाड़ी की क़िस्मत में मृत-क्षेत्र बनना लिखा है।
संभव है कि यह यहाँ का आख़िरी मौसम है।
हमें बस इसमें विकास करना होगा।
सब कुछ पता लगने से पहले इसे हफ़्ते के अंत तक पूरा कर दो।
सहमत हूँ।
हम्पबैक का केवल हमारे पास होना टुमॉरोज़ू को हमारा प्रतिद्वंद्वी बनने से रोक देगा।
मुझे दो रातें और दो।
"गुलाबों ने कहा, 'हम गुलाब हैं।'
और वह दुखी हो गया क्योंकि उसके फूल ने कहा था
कि ब्रह्मांड में उसके जैसा इकलौता फूल है।
और यहाँ उसके जैसे 5,000 थे,
सब एक जैसे, एक ही बगीचे में।
उसने ख़ुद से कहा, 'अगर उसने यह देख लिया
तो वह बहुत गुस्सा होगी।
वह बुरी तरह से खाँसेगी
और वह यह दिखाने का नाटक करेगी कि वह मर रही है ताकि कोई उस पर न हँसे।
और अगर मैं...
और अगर मुझे यह दिखावा करने का सौभाग्य मिले
कि मैं उसे ज़िंदा रखने के लिए उसकी देखभाल कर रहा हूँ।
क्योंकि अगर मैंने ख़ुद को नीचा दिखाने के लिए
यह भी नहीं किया,
तो वह वाक़ई ख़ुद को मर जाने देगी।'"
- आप चाहती हैं कुछ समय के लिए मैं पढ़ दूँ? - नहीं, नहीं, नहीं।
मैं... तुम तो यहीं रहोगी।
मैं नहीं रहूँगी। इसलिए, यह नानीमाँ का समय है।
"इसलिए, वह अपनी परछाइयों के साथ जीता रहा।
- 'मुझे लगा था कि मैं एक फूल को पाकर अमीर हो गया... - तुम्हें यह वाली पसंद है, है न?
...जो पूरी दुनिया में अनूठा था'"...
आप जिस व्हेल से बात करती हैं क्या उसकी आवाज़ ओरैंगुटैन जैसी ही है?
नहीं, मैंने ओरैंगुटैन की आवाज़ तुम्हारे पापा जैसी बनाई थी
क्योंकि मुझे उनकी याद आती थी।
तो फिर व्हेल की आवाज़ किसके जैसी है?
नानीमाँ ईव के जैसी।
नहीं, पर असल ज़िंदगी में उसकी आवाज़ कैसी है?
सुनना चाहते हो?
एचडब्ल्यू1998 चलाओ। बुनियादी शब्दकोश।
वह क्या कह रही है?
वह कह रही है, "यह छोटा मानव एज़रा कौन है
जिससे मैं इतना प्यार करती हूँ?"
जब मैं चला जाऊँगा, तब आप किसी जनवर की आवाज़ मेरी आवाज़ जैसी बनाएँगी?
नहीं, बेटा। क्योंकि तुम विलुप्त नहीं हो रहे हो।
"'और मेरे पास केवल एक आम गुलाब था।'
तुम देखना चाहते हो, एज़रा? तुम गुलाब देखना चाहते हो?
'एक आम गुलाब,' उसने कहा।"
मैं निक बिल्टन हूँ और आप में से कई लोगों ने सुना होगा
कि मुझे दुनिया में सबसे परिष्कृत
डीएनए-आधारित आईपी कंपनी के साथ,
मेनाजरी2100 के साथ जुड़ने में दिलचस्पी है।
अब, आप शायद पूछेंगे
कि ऐल्फ़ा जैसी कंपनी इस क्षेत्र में क्यों आना चाहती है
और जवाब आसान है।
ऐल्फ़ा को केवल एक चीज़ में दिलचस्पी है:
यह पहचानना कि वर्तमान की कौन सी चीज़ भविष्य के लिए है।
एक बेहतर भविष्य के लिए।
एक ऐसा भविष्य जिसमें आनुवंशिक रूप से हाथी, ओरैंगुटैन
और जैसा मैंने सुना है, शायद हम्पबैक व्हेलों का भी संग्रह होगा।
ऐल्फ़ा का लाभ पैकेज शानदार है।
मुझे आप सब लोगों से बहुत कुछ सीखना है।
और मैं उम्मीद कर रहा हूँ कि, शेयरधारकों की मंज़ूरी के साथ,
आप इस सफ़र में मेरे साथ चलेंगे।
चलो।
पुराना सेशन 008 चलाओ।
तुमने आख़िरी नर को कहाँ सुना था?
वह यहाँ से दूर नहीं था।
हमने एक दूसरे को आसमान के नीचे ढूँढा था।
वह इस वाले से अलग था।
उसे क्या हुआ?
वह एक दिन था।
आसमान बंद था।
जो हमारे लिए भोजन थे, वे जा चुके थे।
तो, हमने नई जगहों में ढूँढना शुरू कर दिया।
उसे नहीं दिखा कि ऊपर से किस चीज़ ने उसे मारा।
उसके शरीर में उससे छेद हो गए
और वह मर गया।
नीचे तक।
वह अब भी वहीं है।
जैसे-जैसे वह बदलता है, मैं उसे देखती हूँ।
यह नया नर कहाँ है?
मैं उसे ढूँढ नहीं पा रही।
तुम ज़रूर रेबेक्का होगी। मैं संचालन विभाग में हूँ। हेन्ड्रिक्स।
दक्षिणी गोलार्ध परियोजना संसाधन प्रबंधन।
प्ले करना बंद करो।
माफ़ करना, क्रिस्टीना ने मुझे बताया नहीं कि कोई और
- इस विषय के साथ काम कर रहा था। - नहीं, मैं रात में आता रहा हूँ
ताकि चीज़ें जल्दी हो जाएँ, पता है?
समय बेशक़ीमती है।
इसकी पूरी संभावना है कि यह यह समंदर में आख़िरी हम्पबैक है।
आख़िरी दो।
एचडब्ल्यू1998 और वह नर जिसके साथ वह संचार कर रही है।
तुम्हारे पास कल रात के प्रतिलेख की कॉपी है?
किसी वजह से, इसे ब्लॉक किया हुआ है।
मैं कहता हूँ कि हम अभी अपना ध्यान मादा पर रखना चाहते हैं।
मैं तुम्हारी कुछ रिकॉर्डिंग सुन रहा था।
हमारे बच्चे जीते और मरते नहीं हैं।
तुम जो आवाज़ इस्तेमाल कर रही हो, उसके बारे में पूछना चाहता था।
- आवाज़? - व्हेल के लिए।
तुम मानव अवतार की आवाज़ का इस्तेमाल कर रही हो, जो मेनाजरी प्रोटोकॉल के खिलाफ़ है।
मतलब, इससे ठीक उसी तरह का...
जुड़ाव बन जाता है जिससे हम बचने की कोशिश करते हैं।
तुम मेरी शिकायत करने वाले हो?
नहीं, नहीं।
नहीं। तुम्हें जिससे भी ख़ुशी मिले।
मतलब, मैं आँकने वाला कौन होता हूँ?
मैं एक बंदे को जानता था जो चमगादड़ों के साथ काम करता था। उनको मैरलिन मुनरो की आवाज़ दी थी।
मैं बस... मैंने तुम्हारी फ़ाइल में देखा।
तुमने हाथियों के लिए भी आवाज़ अवतार का इस्तेमाल किया था।
इससे मुझे जुड़ने में मदद मिलती है, बेहतर सवाल पूछ पाती हूँ।
जो मानव आवाज़ तुम यहाँ इस्तेमाल कर रही हो,
ईव शिअरर,
मेरा मानना है कि वह तुम्हारी माँ है।
और सुमात्रा में ओरैंगुटैन,
कोई मर्द जिसका नाम ओमार हद्दाद है।
- मेरे स्वर्गीय पति। - हाँ।
ख़ैर, जैसा मैंने कहा, पता है, तुम्हें जिससे भी ख़ुशी मिले।
मैंने एक गोताखोर टीम का आवेदन किया है
ताकि नर को देख सकें, शायद उसके डीएनए का नमूना ले सकें।
तुमने उसे देखा क्या? वह कैसा दिखता है?
हाँ,
आज तुम नर के साथ काम नहीं कर पाओगी,
और दुख की बात है कि गोताखोर टीम उसे नहीं ढूँढ पाएगी।
तुम जो सुन रही हो...
वह सात साल पहले की ग्लेशियर बे के पास की पुरानी रिकॉर्डिंग है।
वह एक नर था। वह अब मर चुका है।
मर चुका है?
जहाज़ से टकरा कर, शायद।
तुमने उसके लिए एक मरे हुए व्हेल का मेटिंग कॉल चलाया?
तुम पागल हो क्या?
मैं?
अब, तुमने मिशन कथन पढ़ा था?
हम यहाँ एक-एक को नहीं बचा रहे हैं।
हमें पूरी प्रजाति का ब्लूप्रिंट चाहिए।
वह अभी वहाँ बाहर है, उसे ढूँढ रही है।
संभोग व्यवहार का प्रदर्शन कर रही है, ठीक वही जो हम उससे करवाना चाहते हैं।
मुझे नहीं पता कि तुम्हारे लिए यह समझना इतना मुश्किल क्यों है।
मतलब, तुम...
तुम सोचती हो कि हमारा मकसद पूरा करने के लिए हमने उन्हें भोजन और शरण की रिश्वत नहीं दी?
मतलब, शायद तुम्हें नहीं पता था कि जिन हाथियों के साथ तुम काम कर रही थी
उनके साथ भी यही हो रहा था।
मैं...
शायद तुमने बस सोचा कि वह एक इंसान को ढूँढ रही थी
जो ताज़ा खबरों के बारे में जानकारी साझा करना चाहता हो।
- मतलब... - मैं इसका हिस्सा नहीं हो सकती।
सच में? तुम पहले से ही इसका हिस्सा हो।
ऐ, शिअरर!
तुम्हें क्या लगा था कि तुम यहाँ क्या कर रही हो?
ये बहुत ही परिष्कृत जीव हैं!
हाँ, वे हैं और हम भी हैं।
और अगर उसे एहसास होने से पहले कि वह दुनिया की
आख़िरी व्हेल है, हमने उसके दिमाग़ से सारी जानकारी न ली,
तो हमारे पास वाक़ई कोई व्यापार नहीं होगा, है न?
कम से कम ऐसा नहीं जिसे तुम बेच सको।
इस मीटिंग के लिए तैयार?
- बिल्कुल। - ठीक है।
- बढ़िया। - और मुझे लगता है कि यह शानदार विचार है...
- मैं तुमसे बात करना चाहूँगी। - रेबेक्का।
- मैं इस समय थोड़ी सी व्यस्त हूँ। - यह ज़रूरी है।
मैं वापस आ सकती हूँ।
तुमने केवल मुझसे ही झूठ नहीं बोला।
तुमने उससे झूठ बोला।
वह तो वैसे भी लुप्त होने ही वाली है।
कम से कम इस तरह से, जब हम चीज़ें ठीक कर देंगे तो उसे वापस ला पाएँगे।
पहले हम उन्हें मोमबत्तियों और कपड़ों में बदल देते हैं
और फिर उन पर जहाज़ चढ़ा देते हैं और उनके पेट प्लास्टिक से भर देते हैं।
और तब भी, किसी तरह से, कुछ बच जाती हैं।
जब तक कि कार्बनडायऑक्साइड समंदर को अम्ल में नहीं बदल देता
और जिन जानवरों को वह खाती है, वे हड्डियाँ तक नहीं बना सकते।
और तो अब...
अब जब केवल एक बची है,
तुम्हें उससे झूठ बोलना है।
और अगर तुमने शुरुआत में ही उसे यह सब बता दिया होता,
तो वह अपनी ज़िंदगी की कहानी सुनाने के लिए कितनी उत्सुक होती?
या फिर तुमने उसे बता दिया होता कि जो रिकॉर्डिंग हम कर रहे हैं,
वे जंगल में एक वयस्क से किशोर को प्रदान की जाने वाली जानकारी को प्रतिस्थापित करेंगी
क्योंकि कोई जंगल होगा ही नहीं?
क्या इतनी ईमानदारी तुम्हारे लिए काफ़ी है?
बिल्टन ज़्यादा पैसे देता है क्योंकि हम हैं जो आख़िरी हम्पबैक व्हेल से
बात करेंगे।
वह एक जीत है।
अगर लोगों को पता होता कि हम क्या कर रहे हैं, अगर मीडिया को इसकी ख़बर लग गई...
और वह कैसे होगा?
यहाँ का काम हेन्ड्रिक्स पूरा कर सकता है।
हम चाहते हैं तुम अलास्का के लिए निकल जाओ।
- वहाँ भेड़ियों की एक प्रजाति है... - "पूरा कर सकता है" का क्या मतलब है?
- ...जिसे कहते हैं ऐलेक्ज़ैंडर आर्किपिलैगो भेड़िया... - वह उससे क्या कहेगा?
क्या वह कोशिश कर रहा है कि वह ख़ुद को किनारे पर ले जाएगी ताकि टुमॉरोज़ू को हम्पबैक न मिले?
क्या वह यही कर रहा है?
तुम मुझे इजाज़त दो तो मुझे एक मीटिंग में जाना है।
प्ले करो। नर का गाना प्रसारित करो।
लगातार चलाते रहो।
"बाड़े में झरोखों से देर दोपहरी की रोशनी को आने दो,
जैसे-जैसे सूरज के ढलने से रोशनी ऊपर आती है।
शाम को आने दो।
झींगुरों को शोर करने दो
और औरत को स्वेटर बुनने दो।
शाम को आने दो।
लंबी घास में छोड़ी हुई कुदाल पर ओस इकट्ठी होने दो।
तारों को प्रकट होने दो।
चाँद को अपना चाँदी का सींग दिखाने दो।"
- माँ। - "इस"...
मुझे पू...
मुझे पूरा करने दो। मैंने कमबख़्त पूरी कविता याद की है।
बस मुझे...
मुझे बस यह कह लेने दो इससे पहले कि मैं भूल जाऊँ क्योंकि मेरी स्मृति...
- "लोमड़ी क"... "लोमड़ी को"... - बस कीजिए। बस कीजिए।
"वह आएगा। तुम्हें डरने की ज़रूरत नहीं है।"
मैं आपसे बहुत गुस्सा हूँ, माँ।
- मैं जानती हूँ। मैं जानती हूँ। - बहुत ज़्यादा गुस्सा हूँ।
पर अगर मैंने कुछ अलग किया होता, तो मैं ख़ुद से गुस्सा होती...
और मैं ख़ुद से बहस करते हुए मरना नहीं चाहती।
आपने मुझसे कहा था कि डॉ. कैरैघर ने कहा है आप बेहतर हो रही हैं।
मैं घर आना चाहती थी। आपने मुझसे कहा कि मैं आराम से आऊँ।
ख़ैर, इंसान विलुप्त नहीं हो रहे हैं और हाथी हो रहे हैं।
वह फ़ैसला आपको नहीं लेना था, माँ।
तुम्हारा काम ज़रूरी है।
बेक्का, वह चाहती थीं कि तुम परेशान न हो।
- वह चाहती थीं कि तुम अपना काम पूरा कर लो। - तुम्हें पता था। तुम्हें पता था।
तुमने क्यों नहीं... तुम लोगों के साथ क्या समस्या है?
ख़ैर, मुझे लीवर का कैंसर है और बाकी सब कुछ भी है।
माँ, नहीं। मज़ाक नहीं।
आपने मुझसे झूठ बोला, माँ।
आपने मुझसे झूठ बोला।
पता है, जब तुम कहानी के उस हिस्से में पहुँच जाते हो जिस हिस्से में अभी मैं हूँ,
तुम्हें... तुम्हें अतीत पर गुस्सा आना बंद हो जाता है।
और भविष्य, भविष्य की योजनाओं में तुम्हारी कोई जगह नहीं होती, तो बस वर्तमान बचता है।
हमरे पास बस वही रह जाता है, वर्तमान।
- वह काफ़ी नहीं है। - नहीं।
पर... हमारे पास केवल वही है।
अब बस वर्तमान थोड़ा ज़्यादा है।
शर्तिया हमारे पास हमेशा से केवल वही था।
प्रसारण बंद करो।
मानक अंग्रेज़ी वाक्य में परिवर्तित करो।
कोई रास्ता नहीं है। कोई रास्ता नहीं है।
- कोई रास्ता नहीं है। कोई... - हे, भगवान।
भाषा माइक्रोफ़ोन खोलो। सेशन रिकॉर्ड नहीं करना है।
तुम मुझे सुन सकती हो?
तुमने अभी जो सुना, उसे मत सुनो।
नर को मत सुनो। क्या तुम मुझे सुन सकती हो?
धत्।
अगर तुम अब भी वहाँ हो, प्लीज़ बस...
उसका तुम्हारे सामने न आने का एक कारण है,
उसके जवाब न देने का एक कारण है।
वह अस्तित्व में नहीं है।
कोई नर नहीं है।
जो आवाज़ तुम सुन रही थी वह सालों पहले की है, बहुत दूर की।
वह बस एक रिकॉर्डिंग है।
ठीक है, लानत है।
धत्। नहीं, तुम्हें नहीं... तुम्हें नहीं पता रिकॉर्डिंग क्या होती है।
ठीक है, मैं तुम्हें यह कैसे समझाऊँ?
हम तुम्हारे अंदर की चीज़ों को,
तुम्हारी ज़िंदगी की प्रक्रिया को जानना चाहते थे।
हमें वह ख़ुद के लिए जानना था,
न कि तुम्हारे लिए कुछ बेहतर बनाने के लिए।
हम तुम्हें ऐसी जगह तैर कर जाने को कह रहे हैं जहाँ तुम मर जाओगी।
हम यह कर रहे हैं, वह नर नहीं।
कोई व्हेल नहीं।
वह व्हेल सालों पहले मर चुका है।
वह यहाँ नहीं है।
उसकी आवाज़ असली नहीं है।
तैरकर दूर चली जाओ।
जाओ अपना खाना ढूँढो।
हम तुमसे झूठ बोल रहे हैं।
जब हम दर्द में होते हैं तो हमारी प्रजाति ऐसा ही करती है।
हम झूठ बोलते हैं।
वह नर यहाँ नहीं है?
नहीं।
तुम्हारे पास उसकी आवाज़ है जो यहाँ नहीं है?
असली नहीं है?
उसे झूठ कहते हैं।
हमारे पास इसकी आवाज़ नहीं है।
ऐसा कुछ क्यों कहना जो असली नहीं है?
ऐसा मुमकिन है कि तुम अपनी प्रजाति की आख़िरी हो।
हमें और कोई नहीं मिल रहे हैं। केवल तुम हो।
तो फिर मेरे मरने का समय आ गया है।
तुमने कहा था कि जब तुम मरती हो, तब सब कुछ फिर से शुरू होता है।
तुम वह बन जाती हो जिसके पीछे बाकी सब आएँगे।
तुम वह लौटा देती हो जो लिया गया था।
हाँ।
ऐसा मुमकिन है कि एक दिन तुम्हारे जैसे और भी होंगे।
कब?
उसमें समय लगेगा।
जितना समय तुम्हारे या मेरे पास है उससे कहीं ज़्यादा।
पर तुमने जो मुझे बताया है, जो बातें हमने एक-दूसरे से की हैं...
उससे और नई व्हेलों का जन्म होगा।
और अगली बार चीज़ें किस तरह से अलग होंगी?
भाषा माइक्रोफ़ोन खोलो। सेशन रिकॉर्ड नहीं करना है।
हमने देखा कि तुम्हारे अस्वीकृत सेशन से कोई अतिरिक्त डेटा नहीं है।
मैं उससे संपर्क नहीं बना पाई।
बिल्कुल नहीं?
वह चली गई है।
अब, मुझे तुम्हें याद दिलाने की ज़रूरत नहीं है कि मेनाजरी2100 के कर्मचारी और एक लक्ष्य नमूने के बीच
किसी भी बातचीत के सभी कॉन्टेंट के मालिक हम हैं।
देखो, मैंने प्रोटोकॉल का उल्लंघन किया।
मैंने अपनी स्वर्गीय माँ की आवाज़ का इस्तेमाल किया। मैं माफ़ी चाहती हूँ।
फिर से ऐसा नहीं होगा।
आजकल हम इतनी सारी चीज़ों को अलविदा कह रहे हैं।
जानवरों को, एक दूसरे को, पूरे के पूरे शहरों को।
बेशक़ इसका नकारात्मक प्रभाव होता है।
मैंने देखा कि ऐल्फ़ा ने खाड़ी को खोदना शुरू कर दिया है।
मैं ख़ुश हूँ कि उनके पहुँचने से पहले हम लोग वहाँ पहुँच गए।
हाँ, लगता है कि हम और अब वे।
तुम अलास्का में बाहर फ़ील्ड पर रहोगी,
इसलिए तुम्हें एक पोर्टेबल इकाई लेने की ज़रूरत है।
वह डेटाबेस से जुड़ी हुई होगी।
वहाँ के ठंडे मौसम में शायद एज़रा को आसानी होगी।
हाँ। हाँ।
अब मैं स्कूल में नहीं आने वाला हूँ।
- क्योंकि तुम बीमार हो? - हम यहाँ से जा रहे हैं।
- कहाँ? - अलास्का।
मेरी माँ भेड़ियों से बातें करने वाली है।
क्या तुम मुझसे वापस यहीं मिलोगे और बताओगे उसका क्या मतलब होता है?
हाँ। मुझे लगता है कि अलास्का में अब भी सर्दियाँ होती हैं।
शायद मैं वहाँ आकर तुमसे मिल सकती हूँ और हम एक असली हिममानव बना सकते हैं।
चलो। खोलो।
हंपबैक व्हेल 2046 में विलुप्त हो गई थी।
एक समय पर, इस ग्रह पर ये 1,25,000 से ज़्यादा थीं।
वे भूमध्य रेखा के पास गर्म पानी में संभोग करने के लिए
ध्रुवों के पास ग्रीष्मकालीन भोजन के मैदानों में चली जाती थीं।
वे अपने गानों, जटिल स्वरों के लिए
मशहूर थीं जो उन्हें संवाद करने में सक्षम बनाते थे।
भारतीय गिद्ध 2039 में विलुप्त हो गया था।
हालाँकि एक समय पर ये आठ करोड़ थे...
अफ़्रीकी हाथी 2040 में विलुप्त हो गया था।
वह, विलुप्त होने से पहले...
टापानुली ओरैंगुटैन 2045 में विलुप्त हो गया था। बाद में...
ध्रुवीय भालू 2043 में जलवायु परिवर्तन के परिणामस्वरूप
अपने समुद्री बर्फ निवास स्थान के नुकसान के कारण विलुप्त हो गया।
- तुम तैयार हो? - तैयार हूँ।
- तीन घंटे? - हाँ।
और तुम किसी को इसके बारे में नहीं बताओगे।
किसी को नहीं।
कभी नहीं।
पर अगली बार यह अलग कैसे होगा?
यह तब ही बदलेगा अगर हम बदलेंगे।
अगर हम दुनिया के बारे में झूठ बोलना बंद करेंगे।
अगर हम अपने बाद आने वाले लोगों से उम्मीद करना बंद कर दें कि वे इसे ठीक करेंगे क्योंकि हमने नहीं किया।
यहाँ सही है।
अब मछलियाँ नहीं बची हैं।
अगर होतीं, तो हमें पता होता।
अब मैं ऐल्फ़ा के लिए काम करता हूँ।
बेशक़।
आपको कैसे पता कि वह अब भी यहीं है?
मुझे नहीं पता।
ऐल्फ़ा
चलो।
- तुम तैयार हो? - हाँ।
- तीन, दो, एक, चलो। - तीन, दो, एक।
मैं यहाँ कितनी देर रह सकता हूँ?
ज़्यादा देर नहीं।
वह हमें खाएगी नहीं, है न?
तुम्हारे पास उससे ज़्यादा दाँत हैं, पर अगर उसने तुम्हें खा लिया तो उसे दोष नहीं दे सकते।
मुझे नहीं पता कि इस आवाज़ का क्या मतलब है।
संगीत? इसका मतलब हर एक के लिए अलग-अलग होता है।
तुम में से जिसने इसे बनाया था, क्या तुम उसे जानती हो?
मैं उससे कभी मिली नहीं, केवल उसके संगीत से मिली हूँ।
पर फिर भी तुम उसे सुन सकती हो?
हाँ।
चलो।
तो तुम उसकी दुनिया को जान सकती हो और उसे नहीं जानती?
हाँ।
और वे जिन्होंने अभी शुरुआत नहीं की है?
क्या वे उन आवाज़ों को सुनेंगे जो हम आज बनाते हैं?
हाँ।
वह कहाँ है?
शायद वह चली गई है, माँ।
वह आ गई।
तुम उन्हें इस दुनिया में होने का रास्ता दिखाओगी।
उन्हें हमारे बारे में चेतावनी दोगी।
तुम देख रही हो कि हम क्या कर सकते हैं, हम पहले से ही क्या कर चुके हैं।
उन्हें बताओगी कि हम कौन हैं।
मैंने पहले ही बता दिया।
उप-शीर्षक अनुवादक: प्रसून